Huaskarano nacionalinis parkas

Huaskarano nacionalinis parkas (, ) yra Peru, Ankašo regione, Anduose, Cordillera Blanca kalnagūbryje. Plotas 3400 km². Įkurtas 1975 m. apsaugoti unikalią Andų kalnų gamtą. Po 10 metų įtrauktas į UNESCO pasaulio paveldo sąrašą.

Parkas apima 2000–6000 m aukščio kalnų sritį su aukščiausiu šalyje Huaskarano kalnu, taip pat Alpamajo, Pisko viršukalnėmis. Parke yra 663 ledynai, 296 ežerai, 41 upė (tarp jų Santa, Maranjonas, Pativilka).

Parko zonos klimatui būdingas sezoniškumas: gruodžio-kovo laikotarpiu vyraujant oro masėms iš Amazonijos dažni krituliai, tuo tarpu gegužės-spalio laikotarpiu kritulių būna labai mažai, dienos tampa karštos (>25 °C), naktys šaltos (<0 °C).

Uaskarano nacionaliniame parke saugoma būdinga Andų regiono gamta. Čia yra 779 augalų, 112 paukščių rūšių. Iš paukščių išskirtini Andų kondoras, Merganetta genties antys, Andų tinamas. Yra 10 žinduolių rūšių, iš kurių kelios saugomos: pampų katė (colocolo), Andų katė, akiniuotasis lokys, šiaurinis Andų elnias, vikunija.

Parko teritorijoje yra priešinkinės Čavino kultūros gyvenviečių liekanų.

Kategorija:Peru nacionaliniai parkai